text: Frostgrader kunne ikke dæmpe gemytterne i nattelivet
  17 januar 2016 kl. 06.37
  Selvom natten til søndag har budt på op til syv graders frost, så var det ikke nok til at holde hovedet koldt i nattelivet. 
  Der har spredt ud over nattelivet i Syd- og Sønderjylland været en del  uro i nattelivet - uden at det dog har været voldsomt.
  Søndag morgen opstod der et større slagsmål på Torvet i Esbjerg, som politiet  fik sat en stopper for, inden det udviklede sig.
  I Tønder gik en 28-årig mand lørdag aften kortvarigt amok på et værtshus, hvorfor han blev smidt ud. Udenfor overfaldt han sin kæreste med slag og spark. Han blev anholdt - og viste sig være på udgang fra en fængselsstraf for vold og er nu retur bag lås og slå.
  Også Sydøstjyllands Politi melder fra Horsens om travlhed:
  - Der har været en del spredt uro. Vi er dog sluppet for de helt store bataljer, siger vagtchef Jesper Duus til TV SYD søndag morgen.
  Især sidst på natten har vi brugt tid på at dæmpe gemytterne flere steder - senest i Esbjerg, hvor større gruppe var i slagsmål. #politidk
  
  